
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 764 

25 Ιουλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάκληση της υπ’ αριθμ. 1663/93/30.3.1994 απόφα¬ 
σης του Νομάρχη Ανατολικής Αττικής «Περί κήρυ¬ 
ξης αναδασωτέας εκτάσεως -0,473-στρ. στη θέση 
«Ρέμα Κίτσου - Καπραλέϊκα» Δήμου Ραφήνας Νο¬ 


μού Αττικής (ΦΕΚ430/Δ75.5.1994). 1 

Πολεοδομική μελέτη ένταξης της πολεοδομικής ενό¬ 
τητας 11 (Μεγάλα ΣχοίναΑ) στο Δήμο Αχαρνώντου 

Νομού Αττικής. 2 

Κήρυξη έκτασης ως αναδασωτέας εμβαδού 2,00 
στρεμμάτων στη θέση «Ασφακοβούνι» περιφέρει¬ 
ας Δημοτικού Διαμερίσματος Ελληνικού του Δή¬ 
μου Φαρρών, Ν. Αχάίας. 3 


ΑΠΟΦΑΣΕΙΣ 

Αριθ. 1320 (1) 

Ανάκληση της υπ’ αριθμ. 1663/93/30.3.1994 απόφασης 
του Νομάρχη Ανατολικής Αττικής «Περί κήρυξης ανα¬ 
δασωτέας εκτάσεως -0,473-στρ. στη θέση «Ρέμα Κί¬ 
τσου - Καπραλέϊκα» Δήμου Ραφήνας Νομού Αττικής 
(ΦΕΚ 430/Δ75.5.1994). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις: 

α) Του άρθρου 117 παρ. 3 του Συντάγματος της Ελλά¬ 
δος. 

β) Του άρθρου 5 του ν. 3200/1955 «περί διοικητικής α- 
ποκεντρώσεως» όπως αυτές τροποποιήθηκαν μεταγενέ¬ 
στερα. 

γ) Του ν. 2503/1997 «Διοίκηση, οργάνωση, στελέχωση 
της Περιφέρειας κ.λπ.». 

δ) Του άθρου 5 του ν. 998/1979 «Περί προστασίας των 
Δασών και των Δασικών εν γένει εκτάσεων της Χώρας» και 
ειδικότερα: 

δα) Των άρθρων 41 παρ. 1. 
δβ) Του άρθρου 38 παρ. 1. 
δγ) Των άρθρων 43 και 44 
ε) Του ν. 3208/2003. 


2. Τιςεξής διαταγέςτου Υπουργείου Γεωργίας υπ’ αριθμ: 

α) 160417/1180/9.7.1980 

β) 182447/3049/24.9.1980 

γ) 1099/26.10.2004 Υπουργού Αγρ. Ανάπτυξης και Τρο¬ 
φίμων. 

3. Την υπ’ αριθμ. 1663/93/30.3.1994 (ΦΕΚ 430/Δ7 
5.5.1994) απόφαση Νομάρχη Ανατολικής Αττικής «Περί 
κήρυξης αναδασωτέας εκτάσεως» -0,473-στρ. στη θέση 
«Ρέμα Κίτσου - Καπραλέϊκα» Δήμου Ραφήνας Νομού Αττι¬ 
κής. 

4. Τις υπ’ αριθμ. 5138/24.9.2005, 10106/Πε/31.1.2005 
και 3185/6.4.2005 αναφορές - προτάσεις του Δασαρχείου 
Πεντέλης από τις οποίες προκύπτει ότι η εμφανιζόμενη έ¬ 
κταση στο απόσπασμα χάρτη ΓΥΣ υπ’ αριθμ. 6447/6 κλιμ. 
1:5.000 που συνοδεύει την προαναφερόμενη απόφαση 
κήρυξης αναδασωτέας (αριθμ. 1663/93/30.3.1994), έχει 
εσφαλμένα απεικονισθεί σε αυτό (λάθος θέση), ενώ η ορ¬ 
θή θέση της προς κήρυξη αναδασωτέας έκτασης είναι ό¬ 
πως αυτή περιγράφεται στην υπ’ αριθμ. 5894/4.8.1999 
πράξη Χαρακτηρισμού του Δασάρχη Πεντέλης σύμφωνα 
με την οποία η υπόψη έκταση κρίθηκε ως μη δασική της 
παρ. 6α του αρθρ. 3 του ν. 998/1979 και η οποία πράξη 
σύμφωνα με το υπ’ αριθμ. 2177/18.5.2004 έγγραφο της 
Δ/νσης Δασών Ανατ. Αττικής κατέστη οριστική και τελεσί¬ 
δικη και έκτου λόγου τούτου δεν συντρέχουν οι προϋπο¬ 
θέσεις σύμφωνα με τις ισχύουσες σχετικές διατάξεις κή¬ 
ρυξης της έκτασης αυτής ως αναδασωτέας. 

Επίσης το εμβαδόν της έκτασης που αναφέρεται στην 
ως άνω απόφαση κήρυξης είναι λανθασμένο, το σωστό 
εμβαδόν αναφέρεται στην ως άνω πράξη Χαρακτηρισμού 
του Δασάρχη Πεντέλης (αριθμ. 5894/4.8.1999). 

5. Τις γενικές διατάξεις του διοικητικού δικαίου περί α¬ 
νάκλησης των πράξεων της διοίκησης που έχουν εκδοθεί 
κατά πλάνη περί τα πραγματικά και νομικά δεδομένα, α¬ 
ποφασίζουμε: 

Ανακαλούμε την υπ’ αριθμ. 1663/93/30.3.1994 (ΦΕΚ 
430/Δ75.5.1994) απόφαση Νομάρχου Ανατολικής Αττικής 
«Περί κήρυξης αναδασωτέας εκτάσεως» -0,473- στρ. στη 
θέση «Ρέμα Κίτσου - Καπραλέϊκα» Δήμου Ραφήνας Νομού 
Αττικής για τον στο σκεπτικό της παρούσης (παρ. 4) ανα- 
φερόμενο λόγο και συγκεκριμένα διότι στο συνοδεύον 
την απόφαση αυτή απόσπασμα χάρτη ΓΥΣ η εμφανιζόμε¬ 
νη θέση της κηρυχθείσης αναδασωτέας έκτασης είναι ε¬ 
σφαλμένη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 15 Ιουνίου 2005 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 
-♦- 

Αριθ. ΠΕ.ΧΩ. οικ4324/Φεντ.εγκρ./05 (2) 

Πολεοδομική μελέτη ένταξης της πολεοδομικής ενότη¬ 
τας 11 (Μεγάλα Σχοίνα Α) στο Δήμο Αχαρνών του Νο¬ 
μού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη : 

1. Το άθρο 7 του ν. 2503/1997 (Φ.Ε.Κ. 107Α/30.5.1997) 
«Διοίκηση, Οργάνωση, Στελέχωση της Περιφέρειας 
κ.λπ.». 

2. Το άρθρο 29 του ν. 2831/2000 (Φ.Ε.Κ. 140Α/ 
13.6.2000) όπως τροποποιήθηκε με το άρθρο 10 του ν. 
3044/2002 (Φ.Ε.Κ. 197Α/27.8.2002). 

3. Την υπ’ αριθμ. 75724/1151/30.12.1983 (Φ.Ε.Κ. 767Β7 
1983) κοινή απόφαση Υπουργών Προεδρίας της Κυβερνή¬ 
σεως και Χ.Ο.Π. «Κωδικοποίηση τροποποίηση και συμπλή¬ 
ρωση των Συλλογικών Οργάνων γνωμοδοτικής και αποφα¬ 
σιστικής αρμοδιότητος του Υπ. Χ.Ο.Π. σε ενιαίο κείμενο». 

4. Την ΠΕ.ΧΩ.οικ.148/Φ.Ενεργ.Δ/νσης/2.10.1997 από¬ 
φαση Γεν. Γραμ. Περιφ. Αττικής «Μεταβίβαση αρμοδιο¬ 
τήτων του Γεν. Γραμ. Περιφέρειας Αττικής στον - στην 
Προϊστάμενο-η της Δ/νσης Περιβάλλοντος και Χωροτα¬ 
ξίας Περιφέρειας Αττικής». 

5. Την υπ’ αριθμ. 2876/6.5.2005 απόφασή μας περί «Συ¬ 
γκρότησης Περιφερειακού Συμβουλίου Χωροταξίας Οικι¬ 
σμού και Περιβάλλοντος (Περ. Σ.Χ.Ο.Π.) της Περιφέρειας 
Αττικής». 

6. Τα άθρα 3 και 70 του ν.δ. της 17-7/16.8.1923 (ΦΕΚ 
228Α/1923) περί σύνταξης έγκρισης κι εφαρμογή σχε¬ 
δίων πόλεων οικισμών, όπως τροποποιήθηκε και συμπλη¬ 
ρώθηκε μεταγενέστερα. 

7. Το άρθρο 28 του ν. 1577/1985 «Γενικός Οικοδομικός 
Κανονισμός», όπως τροποποιήθηκε και συμπληρώθηκε 
μετουςν. 2831/2000 (Φ.Ε.Κ. 140Α/2000) και το άρθρο 10 
του ν. 3044/2002 (Φ.Ε.Κ. 197Α/2002). 

8. Το άρθρο 6 του ν. 1337 της 12/14.3.1983 (Φ.Ε.Κ. 
33Α/1983) περί επέκτασης οικιστικών σχεδίων, οικιστικής 
ανάπτυξης και σχετικών ρυθμίσεων, όπως τροποποιήθη¬ 
κε και συμπληρώθηκε μεταγενέστερα. 

9. Το άρθρο 7 του ν. 2508 της 11/13.6.1997 (Φ.Ε.Κ. 
124Α/1997) περί βιώσιμης οικιστικής ανάπτυξης των πό¬ 
λεων και οικισμών της χώρας και άλλων διατάξεων, όπως 
τροποποιήθηκε και συμπληρώθηκε μεταγενέστερα. 

10. Τα άρθρα 2,3 και 4 π.δ. της 23-2/6.3.1987 (ΦΕΚ 
166Δ/1987) περί κατηγοριών και χρήσεων γης, όπωςτρο- 
ποποιήθηκε και συμπληρώθηκε μεταγενέστερα. 

11. Την υπ’ αριθμ. 4941/514/1989 (ΦΕΚ 145Δ/1989) α¬ 
πόφαση του Αναπληρωτή Υπουργού Περιβάλλοντος Χω¬ 
ροταξίας και Δημοσίων Έργων «Έγκριση γενικού πολεο- 
δομικού σχεδίου του δήμου Αχαρνών (Ν. Αττικής) καιτρο- 
ποποιήθηκε με την υπ’ αριθμ. 35876/1791/1990 (ΦΕΚ 
238Δ/1990) απόφαση Υπουργού Περιβάλλοντος Χωρο¬ 
ταξίας και Δημοσίων Έργων και αναδημοσιεύθηκε με την 
υπ’ αριθμ. 54299/2272/1992 (ΦΕΚ 394Δ/1992) απόφαση 


του Υφυπουργού Περιβάλλοντος Χωροταξίας και Δημο¬ 
σίων Έργων και τις υπ’ αριθμ. 92501/6953/1994 (ΦΕΚ 
1238Δ/1994), 25801/5819/1999 (ΦΕΚ 767Δ/1999) και την 
366/2004 (ΦΕΚ 13Δ/2004) αποφάσεις Υπουργού Περι¬ 
βάλλοντος Χωροταξίας και Δημοσίων Έργων. 

12. Το π.δ. της 28.3.2000 (ΦΕΚ 216Δ/2000) περί καθορι¬ 
σμού οριογραμμών των ρεμάτων Αγ. Γεωργίου, Σχοίνου 
και Μονοματίου. 

13. Τα υπ’ αριθμ. 5791/02/24.6.2003, 3865/19.10.2004, 
4742/10.12.2004 έγγραφα του Δασαρχείου Πάρνηθας. 

14. Το υπ’ αριθμ. 2080/24.5.2004 έγγραφο της Α' Εφο¬ 
ρείας Βυζαντινών Αρχαιοτήτων. 

15. Το υπ’ αριθμ. 9986/14.11.2002 έγγραφο της Β' Εφο¬ 
ρείας Προϊστορικών και Κλασσικών Αρχαιοτήτων. 

16. Τα υπ’ αριθμ. ΔΜΚΜ/Φ/207/10.1.1990 και 
ΑΡ./ΗΜ.ΔΣΜ/Φ280.1./3011/10.6.2005 έγγραφα της ΔΕΗ. 

17. Τα υπ’ αριθμ. Π/ΓΣ/ικ/602931/3.6.2004 και 621472/ 
26.6.2005 έγγραφα της ΔΕΠΑ. 

18. Το υπ’ αριθμ. 160108/27.4.1990 έγγραφο της Ε.ΥΔ.Α. Π. 

19. Το υπ’ αριθμ. φακ.550/000/398500/25.10.1989 έγ¬ 
γραφο του ΓΕΑ. 

20. Το υπ' αρ. ΔΜΕΟ/η/274/2.4.2004 έγγραφο της 
Δ.Μ.Ε.Ο. του Υ.ΠΕ.ΧΩ.Δ.Ε. 

21. Τις 552/2002, 748/2002, 809/2004, 893/2004, 
197/2005 και 297/2005 γνωμοδοτήσεις του Δημοτικού 
Συμβουλίου του Δήμου Αχαρνών. 

22. Το υπ’ αριθμ. ΠΕ.ΧΩ.5861/Φεντ.εγκρ./2.9.2004 έγ¬ 
γραφό μας περί έγκρισης μελέτης γεωλογικής καταλλη¬ 
λότητας. 

23. Τις υπ’ αριθμ. ΠΕ.ΧΩ.4685/Φεντ.εγκρ./17.12.2003, 
ΠΕ.ΧΩ.3552/Φεντ.εγκρ./6.9.2004, ΠΕ.ΧΩ. 107/Φεντ.ε- 
γκρ./11.2.2005, ΠΕ.ΧΩ.3034/Φεντ.εγκρ./31.5.2005, και 
ΠΕ.ΧΩ.4111/Φεντ.εγκρ./8.7.2005 εισηγήσεις της Δ/νσης 
ΠΕ.ΧΩ. της Περιφέρειας Αττικής. 

24. Τις γνωμοδοτήσεις του Περιφερειακού Σ.Χ.Ο.Π. της 
Περιφέρειας Αττικής, που διατυπώθηκαν στην 4η πράξη 
της 17ης συνεδρίασης την 18.12.2003, στην 2η πράξη της 
12ης συνεδρίασης την 8.9.2004, στην 7η πράξη της 1ης 
συνεδρίασης την 11.2.2005, στην 7η πράξη της 3ης συνε¬ 
δρίασης την 2.6.2005, και στην 6η πράξη της 5ης συνε¬ 
δρίασης την 8.7.2005. 

25. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, ούτε εις βάρος του προϋπολογισμού του 
οικείου ΟΤΑ, αποφασίζουμε: 

Άρθρο 1 

Εγκρίνεταιτο πολεοδομικό σχέδιο της πολεοδομικής ε¬ 
νότητας 11 (Μ εγάλα Σχο ίνα Α) το υ Δή μο υ Αχα ρ νώ ν (Ν. Ατ- 
τικής) με τον καθορισμό οικοδομήσιμων χώρων, οδών, 
πεζοδρόμων, κοινοχρήστων χώρων, κοινοχρήστων χώ- 
ρων-πρασίνου, κοινοχρήστων χώρων-χώρων στάθμευ¬ 
σης, παιδική χαρά, πλατειών και κοινωφελών χρήσεων 
εκπαίδευσης, πολιτιστικών κτιρίων, αθλητισμού, βρεφο¬ 
νηπιακού σταθμού, και ΚΑΠΗ όπως φαίνεται στα σχετικά 
δύο (2) πρωτότυπα διαγράμματα σε κλίμακα 1/1000, που 
έχουν θεωρηθεί από την Διευθύντρια της Δ/νσης ΠΕ.ΧΩ. 
της Περιφέρειας Αττικής, και που αντίτυπό τους σε φω¬ 
τοσμίκρυνση δημοσιεύεται με την παρούσα απόφαση. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της παραπάνω περιοχής, της 

οποίας το πολεοδομικό σχέδιο εγκρίνεται με το άρθρο 1 
της παρούσας. 

Άρθρο 3 

1. Στους οικοδομήσιμους χώρους της παραπάνω πε¬ 
ριοχής, που χαρακτηρίζονται με το στοιχείο Γ στα δια¬ 
γράμματα του άρθρου 1, επιτρέπονται οι χρήσεις της γε¬ 
νικής κατοικίας όπως προσδιορίζεται από το άρθρο 3 του 
από 23.2.1987 π.δ/τος (ΦΕΚ166Δ/1987), εκτός της παρα¬ 
γράφου 10 του ιδίου άρθρου. 

2. Στους οικοδομήσιμους χώρους της παραπάνω πε¬ 
ριοχής, που χαρακτηρίζονται με το στοιχείο ΠΚ στα ίδια 
διαγράμματα επιτρέπονται οι χρήσεις του πολεοδομικού 
κέντρου όπως προσδιορίζεται από το άρθρο 4 του ίδιου 
ως άνω π.δ/τος, με τον παρακάτω περιορισμό. 

Από τα επαγγελματικά εργαστήρια χαμηλής όχλησης ε¬ 
πιτρέπονται μόνο τα αρτοποιεία, ζαχαροπλαστεία, παρα¬ 
σκευή φύλλων κρούστας και καταιφιών, φρύξης και άλε¬ 
σης καφέ, επισκευή υποδημάτων, και ραπτική ενδυμάτων 
και εσωρούχων, καθαριστήρια ρούχων και εργαστήρια ε¬ 
πισκευής ηλεκτρικών συσκευών. 

3. Στα ΟΤ 2704, 2707, 2712, 2716, 2723Α, 2732, 2733Α, 
2740Α, 2762, 2769, 2774, 2814, 2815, 2817, 2820, 2830, 
2847, 2874, 2887, 2888, 2889, 2890, 2891,2892 επιτρέπο¬ 
νται οι χρήσεις των ελεύθερων χώρων - αστικού πρασίνου 
όπως προσδιορίζεται από το άρθρο 9 του ίδιου ως άνω 
π.δ/τος. 

4. Σε άλατα οικοδομικά τετράγωνα της πολεοδομικής ε¬ 
νότητας 11, δεν επιτρέπεται η χρήση «αποθήκες», όπως 
ορίζονται στην παράγραφο 1γ του άρθρου 2 του ν. 
3325/2005 (ΦΕΚ68Α/2005). 

Άρθρο 4 

Στο πρόσωπο των οικοπέδων οικοδομημένων ή μη, που 
βρίσκονται στην περιοχή της οποίας το πολεοδομικό σχέ¬ 
διο εγκρίνεται με το άρθρο 1 της παρούσας, επιβάλλεται 
προκήπιο πλάτους δύο (2), τριών (3), τεσσάρων (4), πέντε 
(5), έξι (6), επτά (7) και οκτώ (8) μέτρων, όπως φαίνεται 
στα διαγράμματα του άρθρου 1 της παρούσας. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων, ορί¬ 
ζονται ως εξής: 

Α. Τομέας Γ 

Εμβαδόν=400τ.μ. και Πρόσωπο Π = 10 μ. 

Συντελεστής Δόμησης= 0,60 

Μέγιστο ποσοστό Κάλυψης= 40% 

Ύψος κτιρίου: 11 μ. 

Επίσης θεωρούνται άρτια τα οικόπεδα, όπως προκύ¬ 
πτουν από την οριστική πράξη εφαρμογής εφόσον έχουν 
Εμβαδόν=200τ.μ. και Πρόσωπο Π = 10 μ. 

Β. Τομέας ΠΚ 

Εμβαδόν=400τ.μ. και Πρόσωπο Π = 10 μ. 

Συντελεστής Δόμησης= 0,60 

Μέγιστο ποσοστό Κάλυψης= 70% 

Ύψος κτιρίου: 11 μ. 

Επίσης θεωρούνται άρτια τα οικόπεδα, όπως προκύ¬ 
πτουν από την οριστική πράξη εφαρμογής εφόσον έχουν 
Εμβαδόν=200τ.μ. και Πρόσωπο Π = 10 μ. 

Γ. Και για τους δύο τομείς ισχύουν τα παρακάτω: 

- Σε περίπτωση που κατασκευασθεί στέγη, μέγιστο ύ¬ 
ψος αυτής 1,50 μ. 


- Για την έκδοση οικοδομικών αδειών απαιτείται η έ¬ 
γκριση των αρμόδιων υπηρεσιών αρχαιοτήτων (Ε.Π.Κ.Α. 
και Ε.Β.Α.) του Υπουργείου Πολιτισμού. 

- Γ ια την έκδοση οικοδομικών αδειών απαιτείται η έ¬ 
γκριση της αρμόδιας υπηρεσίας του Γ.Ε.Α. 

Δ. Επίσης για τα Ο.Τ. 2942 και 2943 ισχύουν επιπλέον 
των ανωτέρω τα κάτωθι: 

- Δεν επιτρέπεται καμία κατασκευή στα προκήπια των 
Ο.Τ. 2942 και 2943 προς την πλευρά των γραμμών μετα¬ 
φοράς της Δ.Ε.Η. 

- Σε περίπτωση οικοδόμησης, το μέγιστο επιτρεπόμενο 
ύψος θα καθορίζεται από τη Δ.Ε.Η. 

Ε. Επιπλέον των προϋποθέσεων των παραπάνω παρα¬ 
γράφων Α,Β,Γ, Δ απαιτείται όπως : 

α) Δεν έχουν δημιουργηθεί από κατάτμηση που έγινε 
κατά παράβαση των διατάξεών του από 22.6.1983 π.δ. 
(ΦΕΚ284Δ/1983). 

Άρθρο 6 

Νομίμως υφισταμένες εγκαταστάσεις και δραστηριό¬ 
τητες που δεν είναι συμβατές με τις προβλεπόμενες, 
του άρθρου 3 της παρούσας, απομακρύνονται εντός 
δέκα (10) ετών από τη δημοσίευση της παρούσας από¬ 
φασης. 

Άρθρο 7 

Οι περιοχές με χαρακτηρισμό Κ, ΚΠ, Α, χαρακτηρίζο¬ 
νται ως εξής: 

- Η περιοχή Κ χαρακτηρίζεται κατάλληλη για οικιστική 
ανάπτυξη. 

Κατά την θεμελίωση των κτιρίων πρέπει να απομακρύ¬ 
νεται ο αποσαθρωμένος μανδύας και η θεμελίωση να γί¬ 
νεται στο υγιές υπόβαθρο. Επίσης με δεδομένη την υψη¬ 
λή σεισμικότητα της περιοχής συνιστάται να γίνονται γε¬ 
ωτεχνικές έρευνες και μελέτες για την θεμελίωση των 
μεγάλων κατασκευών. 

- Η περιοχή ΚΠ χαρακτηρίζεται κατάλληλη για οικιστική 
ανάπτυξη υπό τις προϋποθέσεις: 

α. Η θεμελίωση της κατασκευής να γίνεται στον υπο¬ 
κείμενο του αποσαθρωμένου μανδύα υγιή σχηματισμό. 

β. Απομάκρυνση των τεχνικών επιχώσεων όπου υφί- 
στανται. 

γ. Κατασκευή του δικτύου αποστράγγισης όμβριων 
πριν την έκδοση οικοδομικών αδειών. 

- Η περιοχή Α χαρακτηρίζεται ακατάλληλη για οικιστική 
ανάπτυξη. 

Οφείλεται να τηρούνται όλες οι διατάξεις και οι κανονι¬ 
σμοί του Ελληνικού Αντισεισμικού Κανονισμού και του 
Κτιριοδομικού Κανονισμού, να λαμβάνονται υπόψη όλες 
οι αναθεωρημένες τιμές, παράμετροι, συντελεστές και 
τροποποιήσεις που κατά καιρούς προκύπτουν του Ελλη¬ 
νικού Αντισεισμικού Κανονισμού. 

Άρθρο 8 

Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2005 

Ο Γενικός Γραμματέας Περιφέρειας 
ΧΑΡ. ΜΑΝΙΑΤΗΣ 




ΛΕΩΦ. ΘΡΑΚΟΜΑΚΕΔΟΝΩΪ' 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2221 (3) 

Κήρυξη έκτασης ως αναδασωτέας εμβαδού 2,00 στρεμμά¬ 
των στη θέση «Ασφακοβούνι» περιφέρειας Δημοτικού 

Διαμερίσματος Ελληνικού του Δήμου Φαρρών, Ν. Αχάΐας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τα άρθρα 24παρ. 1 και 117 παρ. 3 του Συντάγματος 
της Χώρας. 

2. Τις διατάξειςτου ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την υπ’ αριθμ. 186/30.6.1998 απόφαση Γ.Γ.Π.Δ.Ε «Ά¬ 
σκηση αρμοδιοτήτων Γενικού Γραμματέα Περιφέρειας 
Δυτ. Ελλάδας επί θεμάτων ΔΑΣΙΚΩΝ και μεταβίβαση του δι¬ 
καιώματος υπογραφής στους Προϊσταμένους Υπηρεσια¬ 
κών Μονάδωντης Περιφέρειας» (ΦΕΚ. 727/16.7.1998 Β'). 

4. Τις διατάξεις του ν. 998/1979 «Περί προστασίας των 
Δασών και των δασικών εκτάσεων» και συγκεκριμένα: 

α) Του άρθρου 41 παρ. 1, όπως συμπληρώθηκε με το ν. 
3208/2003. 

β) Του άρθρου 38 παρ. 2. 

γ) Του άρθρου 70 παρ. 3 του ν. 998/1979, όπως αντικα- 
ταστάθηκε με το ν. 3208/2003. 

5. Τις σχετικές δ/γές του Υπουργείου Γεωργίας. 

6. Την υπ’ αριθμ. 5523/24.6.2005 πρόταση του Δασαρ¬ 
χείου Πατρών «περί κηρύξεως εκτάσεως ως αναδασωτέ¬ 


ας» εμβαδού 2,00 στρεμμάτων στη θέση «Ασφακοβούνι» 
περιφέρειας Δημοτικού Διαμερίσματος Ελληνικού του 
Δήμου Φαρρών, Ν. Αχάΐας, αποφασίζουμε: 

Κηρύσσουμε ως Αναδασωτέα, με σκοπό την αποκατά¬ 
σταση, με φυσική αναγέννηση ή τεχνητή αναδάσωση, της 
δασικής βλάστησης που καταστράφηκε από πυρκαγιά 
που διαπιστώθηκε στις 8.6.2005, τη δημόσια δασική έ¬ 
κταση με αείφυλλα πλατύφυλλα (πρίνους, σχίνα), σε πο¬ 
σοστό κάλυψης 60%, εμβαδού δύο στρεμμάτων (2,00 
στρεμ.), στη θέση «Ασφακοβούνι» περιφέρειας Δημοτι¬ 
κού Διαμερίσματος Ελληνικού του Δήμου Φαρρών του 
Νομού Αχάΐας, όπως περιγράφεται με τα στοιχεία 
Α,Β,Γ,Δ,Α, τα οποία φαίνονται στο συνημμένο τοπογραφι- 
κό διάγραμμα, με κλίμακα 1:500 και το οποίο αποτελεί α¬ 
ναπόσπαστο μέρος της απόφασης αυτής με όρια: 

Βόρεια: Με δημόσια δασική έκταση. 

Νότια: Με δημόσια δασική έκταση. 

Ανατολικά: Με δημόσια δασική έκταση. 

Δυτικά: Με δημόσια δασική έκταση. 

Η απόφαση αυτή ισχύει μετά τη δημοσίευσή της στο Δή¬ 
μο Φαρρών και στο Δημοτικό Διαμέρισμα Ελληνικού, σύμ¬ 
φωνα με το άρθρο 37 του ν. 3200/1955. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 5 Ιουλίου 2005 
Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΚΙΜΩΝ ΔΕΛΗ ΓΙΑΝΝΗΣ 

